Absolut Vodka

Absolut Vodka – degtinės (vodkos) prekės ženklas, degtinė gaminama pietų Švedijoje netoli Ohiuso miesto. „Absolut“ priklauso Prancūzijos grupei „Pernod Ricard“. Iš Švedijos valstybės 2008 m. grupė „Pernod Ricard“ prekės ženklą „Absolut“ įsigijo už 5,63 milijardo eurų. „Absolut“ yra vienas garsiausių spiritinių gėrimų prekių ženklų pasaulyje (po „Smirnoff“ ir „Bacardi“), ši degtinė parduodama 126-iose šalyse.

Istorija 
„Absolut“ 1879 m. įkūrė Larsas Olsonas Smitas. Savo degtine Stokholmo spritinių gėrimų rinkos monopoliui Smitas metė iššūkį. Jo degtinė buvo parduodama už Stokholmo miesto ribų ir mažesne negu monopolio prekė kaina. Smitas pasiūlė nemokamą kelionę laivu į spirito varyklą ir degtinė „Rent Brännvin“ sulaukė didelio pasisekimo.

1917 m. Švedijos vyriausybė monopolizavo šalies alkoholio pramonę. Tada visoje šalyje degtinė buvo parduodama pavadinimu „Absolut Rent Brännvin“ (tai reiškia 'absoliučiai gryna degtinė'). 1979 m. buvo išlaikyta senoji pavadinimo dalis „Absolut“, kai buvo pristatyta aukštesniajam kainų diapazonui priklausanti degtinė „Absolut Vodka“. „Renat vodka“ – kitos „Pernod Ricard Sweden AB“ parduodamos degtinės pavadinimas.

„Absolut Vodka“ pasaulinei rinkai pristatyta 1979 m. 2018 m. duomenimis, „Absolut“ kasmet parduoda daugiau kaip 100 mln. litrų šios degtinės. Degtinė gaminama iš žieminių kviečių ir dabar varoma tik prie Ohiuso.

Išnašos 

Prekių ženklai
Degtinė